als_Latn dik_Latn sag_Latn
Futbolli italian ka shansin për të hyre sot në histori në nivel klubesh. Sot zhvillohen ndeshjen e kthimit të Uefa Europa League në fazën e 1 te 16 dhe 5 skuadra italiane mund të kualifikohen për në 1 te 8 nëse kalojnë me sukses takimet e mbrëmjes së sotme. Një objektiv historik i vështirë, por jo i pamundur duke mare në konsideratë edhe rezultatet e ndeshjeve të para. Kriza e klubeve italiane ne europe në vitet e fundit mund të mare një kthesë pozitive në këtë edicion kryesisht në Europa League ku janë një sere skuadrash më potencial të cilët synojnë fitoren finale. Por cilat janë shanset reale të skuadrave italiane për t’u kualifikuar sot për në 1 te 8??? Interi do të presë në San Siro, skocezet e Selltik pas barazimit spektakolar në takimin e parë që u transmetua në Vizion Plus. Zikaletrit që nuk humbasin prej 10 ndeshjes në Europe kanë një problem me Selltik, të cilin nuk e kanë mundur asnjëherë në 4 takime. Spektakolare edhe sfida që do të luhet ne Artemio Franci mes Fiorentines dhe Totenhem me takimin e pare ne Londër qe u mbyll 1 me 1. Në fushën e tyre historikisht vjollcet nuk kanë humbur asnjëherë kundër rivaleve angleze e madje nuk kanë pësuar asnjëherë gol. Napoli është skuadra me e favorizuar italiane pasi prêt sot ne fushën e vet turqit e Trabzonspor me avantazhin e fitores së thelle 4 me 0 në takimin e parë, ndërsa më të vështirë të paktën në letër e ka Torino, cila në ndeshjen e parë barazoi 2 me 2 në Olimpiko kundër Atletik Bilbaos. Spanjollet e kanë pikë të forte stadiumin e tyre San Mames kështu që italianet do të kenë një mbrëmje të vështirë. Sikurse edhe Roma do të duhet ta nisë sonte në Roterdam nga barazimi 1 me 1 i javës së kaluar në Olimpiko kundër Fejenord. Kjo ndeshje ka gjithashtu edhe rrezik të lartë përplasjesh mes tifozerisë pas trazirave që tifozët holandeze shkaktuan në prag sfidën e parë në Rome. Shefi i policisë se Roterdamit sqaroi se një numër i madh forcash rendi do të garantojnë sigurinë e 2400 tifozerive verdhekuqë që do të jenë sot në mbrëmje në stadium De Kuip. Të gjitha takimet e skuadrave italiane sonte ne Europa League do të transmetohen në platformën Tring me përjashtim të ndeshje Fejenord vs Roma që do të transmetohet duke nisur nga ora 21:05 ekskluzivisht në Vizion Plus.
als_Latn